แนวโน้ม SET ไซด์เวย์ หลังราคาน้ำมันร่วง-รอตัวเลขเศรษฐกิจสหรัฐ
เล็ง SET เช้าไซด์เวย์ ตามภูมิภาคจากราคาน้ำมันดิบที่ปรับตัวลง นักลงทุนรอดูตัวเลขเศรษฐกิจสหรัฐในช่วงปลายสัปดาห์นี้ ให้แนวรับ 1,620 จุด และแนวต้าน 1,647-1,655 จุด
เล็ง SET เช้าไซด์เวย์ ตามภูมิภาคจากราคาน้ำมันดิบที่ปรับตัวลง นักลงทุนรอดูตัวเลขเศรษฐกิจสหรัฐในช่วงปลายสัปดาห์นี้ ให้แนวรับ 1,620 จุด และแนวต้าน 1,647-1,655 จุด
31 ส.ค. 2565

นายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยเช้านี้คาดแกว่งไซด์เวย์ตามตลาดหุ้นอื่นในภูมิภาคเอเชีย โดยมีปัจจัยกดดันมาจากราคาน้ำมันดิบที่ปรับตัวลงมากว่า 5% จากความวิตกกังวลเกี่ยวกับความต้องการใช้น้ำมันที่มีแนวโน้มชะลอตัวลง หลังจากธนาคารกลางทั่วโลก ส่งสัญญาณเร่งปรับขึ้นอัตราดอกเบี้ยเพื่อสกัดเงินเฟ้อ
ทั้งนี้ประกอบกับนักลงทุนรอดูตัวเลขเศรษฐกิจสหรัฐในช่วงปลายสัปดาห์นี้ ทั้งตัวเลข PMI และ ตัวเลขภาคแรงงาน ซึ่งจะเป็นตัวชี้วัดทิศทางการปรับขึ้นดอกเบี้ยของธนาคารกลางสหรัฐ (เฟด) ขณะที่ดัชนี MSCI มีการปรับเพิ่มน้ำหนักหุ้นไทยวันนี้ ให้แนวรับ 1,620 จุด และแนวต้าน 1,647-1,655 จุด